Die hoofrede vir dit is om verkragting en seksuele aanrading te verhoed. Daar is gevind dat mesies vanaf so jonk soos nege jaar onder bors-verminking deurloop.
Daar is verder deur die Daily Mail berig dat hierdie verminking al 3,8 miljoen vrouens regoor die wêreld getref het.
Volgens die Departement van Publieke Gesondheid is dit meestal die jong meisies se ma’s wat die proses op die meisies uitvoer. Dit word gedoen deur die verhitting van hammers, spatula’s of klippe wat dan die bors-weefsel vernietig en die borste so verhoed om te groei.
Dit word alles gedoen in die hoop dat die meisies die aandag van mans kan vermy asook vroeë swangerskappe. Die verminking van die meisies se borste word ook baie deur ‘tradisie’, ‘geloof’ of ‘kultuur’ geregverdig.
Gepaard met die verminking van vroulike liggaamsdele (Female Genital Mutulation) wat die verwydering van vroulike geslagsdele insluit, word dit as seksuele-mishandeling beskryf. Daar is tans groot bekommernisse oor hierdie rituele regooor die wêreld. Veral in die VK word hierdie rituele daagliks onder die aandag van die publiek gebring.
Hierdie ritueel hou baie gesondheidrisiko’s en nagevolge vir meisies in, het sielkundige, Leyla Hussein, aan Rt.com gesê. Dit sluit in probleme met borsvoeding na `n kind se geboorte asook die beskadiging van bors-weefsel.
Die VN het gesê hierdie ritueel is `n misdaad wat te min gerapporteer word. Die VN en die publiek wil hierdie ritueel van nou af begin bekamp deur verskeie veldtogte wat geloods word.
Hoe dink jy kan so ritueel bekamp word?